b'\n_START_ARTICLE_\nRichard Bienert\n_START_SECTION_\nBakgrunn\n_START_PARAGRAPH_\nRichard Bienert var fra en familie av tjenestemenn innen rettsvesenet, og etter \xc3\xa5 ha tatt juridiske studier ved Karlsuniversitetet i Praha gikk han ogs\xc3\xa5 selv inn i statstjeneste. Noen av hans forfedre var av tysk-b\xc3\xb8hmisk opphav, men de var fullt assimilert i tsjekkisk samfunnsliv.\n_START_SECTION_\nPolitiet\n_START_PARAGRAPH_\nFra 1906 virket han for polititjenesten i Praha, og i januar 1918 ble han kontortjenestemann for politipresidiet i Praha. Under F\xc3\xb8rste Verdenskrig samarbeidet Bienert tett med den tsjekkiske motstandsbevegelse som etterstrebet l\xc3\xb8srivelse fra \xc3\x98sterrike, og etter at staten Tsjekko-Slovakia ble proklamert i oktober 1918 ble han bel\xc3\xb8nnet med utnevnelse til politidirekt\xc3\xb8r i Praha. _NEWLINE_Senere, i 1930-\xc3\xa5rene, ble han dessuten politipresident for hele landsdelen B\xc3\xb6hmen.\n_START_SECTION_\nEtter M\xc3\xbcnchenavtalen og tyskernes ankomst\n_START_PARAGRAPH_\nEtter at tyskerne tok kontrollen i Tsjekkoslovakia i 1939, ble han arrestert av det tyske Gestapo. Men etter en kort stund ble han sluttet fri etter \xc3\xa5 ha avlagt lojalitetsl\xc3\xb8fte. I 1942, etter at Riksprotektoratets ministerpresident (statsminister) Alois Eli\xc3\xa1\xc5\xa1 ble arrestert av Reinhard Heydrich som var kommet p\xc3\xa5 sporet av hans hemmelige kontakter og samarbeide med antinazistiske krefter, ble Bienert utnevnt til innenriksminister av den p\xc3\xa5f\xc3\xb8lgende ministerpresident Jaroslav Krej\xc4\x8d\xc3\xad. _NEWLINE_Ettersom Riksprotektoratet trem til krigens aller siste faser l\xc3\xa5 s\xc3\xa5vidt det var utenfor de allierte bombeflys rekkevidde, leverte dets \xc3\xb8konomi frem til krigsslutt nesten uforstyrret viktige krigsprodukter._NEWLINE_Ministerpresident: I 1945 overtok Bienert etter Krej\xc4\x8d\xc3\xad som ministerpresident, som p\xc3\xa5 den tid ogs\xc3\xa5 var tr\xc3\xa5dt inn som stedfortreder etter den alvorlig syke president Emil H\xc3\xa1cha._NEWLINE_Etter overenskomst med statssekret\xc3\xa6r Karl Hermann Frank fors\xc3\xb8kte Bienert den 5. mai 1945 \xc3\xa5 f\xc3\xa5 kringkastet p\xc3\xa5 radioen en proklamasjon om oppl\xc3\xb8sningen av Riksprotektoratet (det var meningen at det skiulle erstattes med en tsjekkisk lydstat fortsatt kontrollert av tyskerne). Men samme morgen utbr\xc3\xb8t Prahaoppr\xc3\xb8ret, og Bienert ble arrestert av oppr\xc3\xb8rerne i selve kringkastingsrommet i r\xc3\xa5dhuset i Praha.\n_START_SECTION_\nDom og straff\n_START_PARAGRAPH_\nEtter Annen Verdenskrig ble stilt for retten for forr\xc3\xa6deri og kollaborasjon med nazistene, men formildende omstendigheter f\xc3\xb8rte til at fengselsdommen ble p\xc3\xa5 bare tre \xc3\xa5r. Han ble l\xc3\xb8slatt f\xc3\xb8r tiden i 1947, og d\xc3\xb8de i Praha to \xc3\xa5r etter.'